Arvidsjaur 23.-26.november 2017

Her er litt informasjon om snøsamlinger for juniorene. Vi kommer tilbake med konkret info om opplegget i løpet av oktober, der vi også ber om en tilbakemelding på hvem som kommer.

Trenere som ønsker å bidra er velkommen å ta kontakt med LK-leder på mail dorothea.blix@gmail.com.

Tidsrom: 23.-26.november. Vi tar sikte på å ankomme Arvidsjaur i løpet av sen ettermiddag/ tidlig kveld på torsdag, slik at løperne kommer seg ut på ski til en lett økt før en litt sen middag

Overnatting: Camp Gielas. Løypa til Rymmarstadion går gjennom campingen. Det er leid hytter med plass til 2-4 stykker per hytte. Vi legger opp til selvhusholdning og til en felles middag på en av pizzarestaurantene i sentrum. De er rimelige og har porsjoner å bli mette av. Foresatte er velkommen å være med der det lar seg gjøre.

Reise: løperne må selv sørge for transport til og fra Arvidsjaur.

Trenere: Vi ønsker at klubbtrenere på juniornivå som har mulighet og lyst bidrar på samlinga. Det er flott om trenere fra flere klubber kan komme og bruke samling til utveksling av erfaringer. OLT Nord-Norge tar sikte på å være med.

Dersom Stellin loppet arrangeres denne helgen, deltar vi på rennet. Informasjon om påmelding legges ut her så snart kretsen har avklart dette.

Kostnader: Prisen på hyttene pleier å være mellom 500 og 600 kroner/ natt. Mer info ang kostnader kommer snart.